CELEX: 32007D0229
Language: sk
Date: 2007-04-11 00:00:00
Title: 2007/229/ES: Rozhodnutie Komisie z  11. apríla 2007 , ktorým sa mení a dopĺňa rozhodnutie Komisie 2004/452/ES, ktorým sa ustanovuje zoznam subjektov, ktorých výskumní pracovníci majú na vedecké účely prístup k dôverným údajom [oznámené pod číslom K(2007) 1546] (Text s významom pre EHP)

14.4.2007   
            
            
               SK
            
            
               Úradný vestník Európskej únie
            
            
               L 99/11
            
         
      ROZHODNUTIE KOMISIE
   
   z 11. apríla 2007,
   ktorým sa mení a dopĺňa rozhodnutie Komisie 2004/452/ES, ktorým sa ustanovuje zoznam subjektov, ktorých výskumní pracovníci majú na vedecké účely prístup k dôverným údajom
   [oznámené pod číslom K(2007) 1546]
   (Text s významom pre EHP)
   (2007/229/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 322/97 zo 17. februára 1997 o štatistike Spoločenstva (1), najmä na jeho článok 20 ods. 1,
   keďže:
   
               (1)
            
            
               Nariadením Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely (2), sa s cieľom vypracovať štatistické závery na vedecké účely stanovujú podmienky, na základe ktorých sa môže poskytnúť prístup k dôverným údajom zasielaným orgánom Spoločenstva, a pravidlá spolupráce medzi Spoločenstvom a vnútroštátnymi orgánmi na uľahčenie tohto prístupu.
            
         
               (2)
            
            
               Rozhodnutím Komisie 2004/452/ES (3) sa ustanovil zoznam subjektov, ktorých výskumní pracovníci môžu mať na vedecké účely prístup k dôverným údajom.
            
         
               (3)
            
            
               Organizácia pre hospodársku spoluprácu a rozvoj (OECD), Útvar rodiny a práce štatistického úradu Kanady, Ottawa, Ontario, Kanada, Ekonometria a štatistická podpora v boji proti podvodu (Econometrics and Statistical Support to Antifraud, ESAF), Generálne riaditeľstvo pre spoločné výskumné centrum Európskej komisie a Podpora európskej výskumnej oblasti (Support to the European Research Area, SERA), Generálne riaditeľstvo pre spoločné výskumné centrum Európskej komisie sa musia považovať za orgány, ktoré spĺňajú podmienky, a preto by sa mali zaradiť do zoznamu agentúr, organizácií a inštitúcií uvedených v článku 3 ods. 1 písm. c) nariadenia (ES) č. 831/2002.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre štatistickú dôvernosť,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2004/452/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 11. apríla 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 52, 22.2.1997, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 133, 18.5.2002, s. 7. Nariadenie zmenené a doplnené nariadením (ES) č. 1104/2006 (Ú. v. EÚ L 197, 19.7.2006, s. 3).
   
      (3)  Ú. v. EÚ L 156, 30.4.2004, s. 1. Rozhodnutie naposledy zmenené a doplnené rozhodnutím 2007/81/ES (Ú. v. EÚ L 28, 3.2.2007, s. 23).
   
      PRÍLOHA
      
         
            „PRÍLOHA
            SUBJEKTY, KTORÝCH VÝSKUMNÍ PRACOVNÍCI MÔŽU MAŤ NA VEDECKÉ ÚČELY PRÍSTUP K DÔVERNÝM INFORMÁCIÁM
            Európska centrálna banka
            Španielska centrálna banka
            Talianska centrálna banka
            Univerzita Cornell (štát New York, Spojené štáty americké)
            Katedra politológie, Baruch College, New York City University (štát New York, Spojené štáty americké)
            Nemecká centrálna banka
            Oddelenie pre analýzu zamestnanosti, Generálne riaditeľstvo pre zamestnanosť, sociálne záležitosti a rovnaké príležitosti Európskej komisie
            Univerzita Tel Aviv (Izrael)
            Svetová banka
            Centrum zdravia a pohody, CHW of the Woodrow Wilson School of Public and International Affairs at Princeton University, New Jersey, Spojené štáty americké
            Univerzita Chicago (UofC), Illinois, Spojené štáty americké
            Organizácia pre hospodársku spoluprácu a rozvoj (OECD)
            Útvar rodiny a práce štatistického úradu Kanady, Ottawa, Ontario, Kanada
            Ekonometria a štatistická podpora v boji proti podvodu (ESAF), Generálne riaditeľstvo pre spoločné výskumné centrum Európskej komisie
            Podpora európskej výskumnej oblasti (SERA), Generálne riaditeľstvo pre spoločné výskumné centrum Európskej komisie“